આ તરફ પૂર્વ ભારતીય કપ્તાન સૌરવ ગાંગુલીએ ૧૦૦ બોલ ક્રિકેટ ટૂર્નામેન્ટને લઈને સાવધાન રહેવા જણાવ્યું છે. છતાં તે આ ટૂર્નામેન્ટની શરૃઆત કેવી રીતે થાય છે તે જોવા માગે છે. દાદાના મતે, ૧૦૦ બોલ ક્રિકેટ હકીકતે ૧૬.૩ ઓવરની રમત છે. ૫૦ ઓવરથી ક્રિકેટ ૨૦ ઓવર સુધી આવ્યું અને હવે લગભગ ૧૬ ઓવર સુધી. તેમના મનમાં ઓવરોને બદલે ૧૦૦ની સંખ્યા હોય એવું લાગે છે. આપણે તેને લઈને સાવધાન રહેવાની જરૃર છે. એવું ન થવું જોઈએ કે દર્શકો સ્ટેડિયમમાં આવે, આંખો પટપટાવે અને એટલીવારમાં મેચ પૂરી થઈ જાય.